text: ব্রুনাই (মালয় ভাষায়: Negara Brunei Darussalam) দক্ষিণ পূর্ব এশিয়ার একটি রাষ্ট্র। এটি একটি রাজতান্ত্রিক ইসলামী দেশ। দেশটি বোর্নিও দ্বীপের উত্তর উপকূলে অবস্থিত। এর উত্তরে দক্ষিণ চীন সাগর, এবং বাকী সব দিকে মালয়শিয়া। ব্রুনাই তেল সম্পদে সমৃদ্ধ একটি ধনী রাষ্ট্র। ১৯৬০-এর দশকের শেষ দিকে এটি এই অঞ্চলের একমাত্র দেশ হিসেবে ব্রিটিশ উপনিবেশ হিসেবে থেকে যাওয়ার সিদ্ধান্ত নেয়। ১৯৮৪ সালে এসে দেশটি স্বাধীন হয়।
  
  ব্রুনাই দুইটি আলাদা এলাকা নিয়ে গঠিত। এদের মধ্যে পশ্চিমেরটি বৃহত্তর। দুই এলাকাতেই সমুদ্র বন্দর আছে। তবে দুইটিকেই মালয়শিয়ার সারাওয়াক প্রদেশ ঘিরে রেখেছে। বন্দর সেরি বেগাওয়ান ব্রুনাইয়ের রাজধানী। ব্রুনাইয়ের আয়তন মাত্র ৫,৭৬৫ বর্গকিলোমিটার। ২০২০ সালে ব্রুনেইয়ের জনসংখ্যা ছিল প্রায় ৪,৩৭,০০০ থেকে কিছুটা বেশি। 
  
  ব্রুনেইয়ের সরকার সম্পূর্ন সুলতানের অধীন। দেশটির আইনব্যবস্থা ইংরেজ ও ইসলামী শরিয়াহ দ্বারা প্রভাবিত।
  
  ইতিহাস 
  
  ষোড়শ শতাব্দীতে ব্রুনাই সালতানাত ছিল শক্তিশালী একটি রাষ্ট্র। কিন্তু ষোড়শ শতাব্দীর শেষদিকে জলদস্যুদের আক্রমণ এবং অভ্যন্তরীণ বিশৃঙ্খলার ফলে এর শক্তি কমে আসতে থাকে। ১৮৮৮ সালে এক চুক্তি বলে ব্রুনাই ব্রিটেনের আশ্রিত রাজ্যে পরিণত হয়। ১৯৭৯ সালের ৭ জানুয়ারি ব্রুনাই সুলতান ও ব্রিটিশ সরকারের মধ্যে এক চুক্তি স্বাক্ষরিত হয়। চুক্তি অনুসারে ১৯৮৩ সালের ৩১ ডিসেম্বর ব্রুনাই পুরোপুরি স্বাধীন ও সার্বভৌম রাষ্ট্রে পরিণত হয়। ২১ সেপ্টেম্বর ১৯৮৮ ব্রুনাই জাতিসংঘের সদস্য পদ লাভ করে।
  
  রাজনীতি 
  ব্রুনাইয়ের রাজনীতি একটি পরম রাজতন্ত্র কাঠামোতে সংঘটিত হয়। ব্রুনাইয়ের সুলতান হলেন একাধারে রাষ্ট্র ও সরকারের প্রধান। সরকারের হাতে নির্বাহী ক্ষমতা ন্যস্ত। ব্রুনাইয়ে ২০ সদস্যবিশিষ্ট একটি আইন প্রণয়ন কাউন্সিল আছে, তবে এর সদস্যেরা আইন প্রণয়নে কেবল পরামর্শদাতা হিসেবে কাজ করেন। ১৯৫৯ সালের সংবিধান অনুযায়ী পাদুকা সেরি বাগিন্দা সুলতান হাজি হাসানাল বোলকিয়াহ মুইযাদ্দিন ওয়াদ্দাউল্লাহ হলেন দেশের প্রধান। ১৯৬০-এর দশকে একটি বিপ্লবের পর থেকে ব্রুনাইয়ে মার্শাল ল' জারি হয়ে আছে।
  
  প্রশাসনিক অঞ্চলসমূহ
  
  ভূগোল
  
  অর্থনীতি
  
  জনসংখ্যা 
  
  মালয় ভাষা ও ইংরেজি ভাষা ব্রুনাইয়ের সরকারি ভাষা। ব্রুনাইয়ের অর্ধেকেরও বেশি লোকের মাতৃভাষা মালয় ভাষা। অন্যদিকে ইংরেজি মাতৃভাষী লোকের সংখ্যা হাজার দশেক। এখানকার প্রায় ১২% লোক চীনা ভাষার বিভিন্ন উপভাষাতে কথা বলেন। এছাড়াও বেশ কিছু সংখ্যালঘু ভাষা প্রচলিত। মালয় ভাষা দেশটির সার্বজনীন ভাষা বা লিঙ্গুয়া ফ্রাংকা, তবে ইদানীং পর্যটন ও বাণিজ্যে ইংরেজি ভাষার প্রসার বেড়েছে।
  
  সংস্কৃতি 
  
  ব্রুনাইয়ের সংস্কৃতি দৃঢ়ভাবে মালে সংস্কৃতির এবং ইসলামী ধর্ম দ্বারা প্রভাবিত হয়। সংস্কৃতি দেশের ডেমোগ্রাফিক মেকআপ দ্বারা প্রভাবিত হয়. জনসংখ্যার দুই-তৃতীয়াংশ মালে হয়, এবং বাকি চীনা, ভারতীয় ও যেমন ডায়াকস, দুসুন্স এবং কেদাযান্স যেমন আদিবাসী মালয় নিয়ে গঠিত যদিও স্টান্ডার্ট, মালাই ব্রুনাইয়ের সরকারী ভাষা, যেমন ব্রুনেই মালয় ও ইংরেজি ভাষায় আরো সাধারণভাবে বলা হয়।
  
  ইসলাম ব্রুনাইয়ের সরকারী ধর্ম এবং ব্রুনেই ২০১৪ সাল থেকে শরিয়া আইন বাস্তবায়ন করেছে।
  
  তথ্যসূত্র
  
  বিষয়শ্রেণী:এশিয়ার রাষ্ট্র‎
  বিষয়শ্রেণী:সালতানাত
  বিষয়শ্রেণী:ইংরেজি-ভাষী দেশ ও অঞ্চল
  বিষয়শ্রেণী:আসিয়ানের সদস্য রাষ্ট্র
  বিষয়শ্রেণী:কমনওয়েলথ অব নেশনসের সদস্য
  বিষয়শ্রেণী:জাতিসংঘের সদস্য রাষ্ট্র
  বিষয়শ্রেণী:দক্ষিণ-পূর্ব এশিয়ার দেশ
  বিষয়শ্রেণী:ইসলামিক সহযোগিতা সংস্থার সদস্য রাষ্ট্র
title: ব্রুনাই